Worcester F 80 Distinctiones

2 Altare quadruplex est

Altare quadruplex est et quodlibet triplex.

Nam altare superius, ipsa trinitas est, de quo in Exod. 20[:26]: *Non ascendes ad altare meum per gradus.* Vel dicitur ecclesia triumphans, [Psal. 50:21]: *Tunc imponent super altare tuum vitulos*.

Item, altare inferius est militans ecclesia, de quo in Exod. [20:25]: Non facies *altare mihi* de lapide *sectis*.[[1]](#footnote-1) Vel dictur mensa templi, Psal. [117:27]: *Constituite diem solempnem, in condensis, vsque ad cornu altaris*.

Item, altare interius est cor mundum, de quo in Leu.[[2]](#footnote-2) [6:12]: *Ignis in altari* meo *semper ardebit.* Vel dicitur fides incarnationis, de quo in Exod. 20[:24]: *Altare de terra* facias *mihi*.

Item, altare exterius est ara crucis. Hoc est altare holocausti super quod cremabatur sacrificium vespertinum; vel dicitur ecclesiasticum sacrificium, Psal. [83:4]: *Altarea tua domine virtutum*.

Item, craticula dicitur altare a[[3]](#footnote-3) ….

1. *sectis* ] *corr*. senis. [↑](#footnote-ref-1)
2. Leu. ] *corr*. Exod. [↑](#footnote-ref-2)
3. a ] *add*. erasure and left blank. [↑](#footnote-ref-3)